पाएं अपने शहर की ताज़ा ख़बरें और फ्री ई-पेपरडाउनलोड करें
नौ ग्रहों का राजकुमार माने जाते बुध ग्रह 1 मई शनिवार सुबह 5.41 को वृष में आ गया है। जो 25 मई तक इसी राशि में रहेंगे। इस ग्रह की चाल में बदलाव होने से 5 राशियों के लिए अच्छा समय शुरू हो जाएगा। वहीं, मिथुन, कुंभ और मीन राशि वाले लोगों को संभलकर रहना होगा। इसके अलावा 4 राशियों के लिए मिला-जुला समय रहेगा। स्नेही मंदिर के पंडित दिनेश मिश्रा के मुताबिक 1 मई 2021 को सुबह 5 बजकर 41 मिनट पर बुध ग्रह वृषभ राशि में प्रवेश करेगा। 26 मई तक वृष राशि में बुध का गोचर रहेगा। 26 मई को सुबह 8 बजकर 52 मिनट के बाद बुध ग्रह मिथुन राशि में प्रवेश करेगा। 30 मई को ये वक्रिय हो जाएगा और 30 को फिर से वापिस वृष में वक्रिय रहेगा। 3 जून को मार्गी होगा। 7 जुलाई सुबह 11 बजकर 4 मिनट पर मिथुन में आ जाएगा। जो 25 जुलाई तक रहेगा। 25 जुलाई को सुबह 11 बजकर 40 मिनट पर कर्क में आएगा, जो 9 अगस्त तक रहेगा। 9 अगस्त को सुबह तड़क सार 1 बजकर 34 मिनट पर सिंह राशि में आएगा। 26 अगस्त को सुबह 11 बजकर 20 मिनट में कन्या राशि में जाएगा। वृष राशि में बुध के आने से मिथुन, कुंभ व मीन राशि वाले लोगों को संभलकर रहना होगा। इन तीन राशियों के लोगों की आर्थिक स्थिति कमजोर हो सकती है। सेविंग खत्म होने और निवेश में नुकसान होने की आशंका है। लेन-देन में भी सावधानी रखनी होगी। नौकरीपेशा लोगों के कामकाज में स्थान परिवर्तन के योग बन रहे हैं।
शुभ- वृष, कर्क, तुला, सिंह, धनु राशि | वृष राशि में बुध के आ जाने से वृष, कर्क, सिंह, तुला और धनु राशि वाले लोगों के लिए अच्छा समय रहेगा। इन राशियों के लोगों को जॉब और बिजनेस में आगे बढ़ने के मौके मिलेंगे। रुका हुआ पैसा मिलने के भी योग बन रहे हैं। लेन-देन और निवेश का फायदा हो सकता है। इसके अलावा इन राशियों के लोग बड़े कामकाज की योजनाएं बनाएंगे। इन लोगों की तर्क शक्ति भी बढ़ेगी।
सामान्य- मेष, कन्या, वृश्चित, मकर राशि | बुध के राशि परिवर्तन से मेष, कन्या, वृश्चिक और मकर राशि वाले लोगों के लिए समय सामान्य रहेगा। इन चार राशि वाले लोगों के सोचे हुए काम पूरे हो सकते हैं। काम काज को लेकर नए और बड़े लोगों से मुलाकात हो सकती है। रोजमर्रा के कामों में मेहनत भी ज्यादा करनी पड़ेगी। दौड़-भाग बनी रहेगी। साथ ही लेन-देन और निवेश सोच-समझकर करना होगा। सेहत के मामलों में संभलकर रहना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn